DA Den Europæiske Unions Tidende C 191/25

Meddelelse fra den franske regering vedrørende Europa-Parlamentets og Rådets direktiv 94/22/EF om betingelser for tideling og udnyttelse af tilladelser til prospektering, efterforskning og produktion af kulbrinter (1)

(Meddelelse om ansøgning om eksklusiv tilladelse til efterforskning efter flydende eller gasformige kulbrinter, benævnt »Moret-sur-Loing-tilladelsen« og om ansøgning om tilladelse til at udvinde flydende eller gasformige kulbrinter, benævnt »Nonville-tilladelsen«)

(EØS-relevant tekst)

(2007/C 191/11)

Ved ansøgning af 29. november 2006 har virksomheden Géopétrol SA, hvis hovedsæde er beliggende 9, rue Nicolas Copernic, Z.I du Coudray, F-93150 Le Blanc-Mesnil Cedex, anmodet om en udvidelse af den eksklusive tilladelse til efterforskning af flydende eller gasformige kulbrinter, benævnt »Moret-sur-Loing-tilladelsen«, for et areal på omkring 77 km2, delvis beliggende i Seine et Marne-departementet.

Perimeteren for det område, som omfattes af denne udvidelse, udgøres af udsnit af meridianer og breddeparalleller, som mødes i de toppunkter, som defineres i nedenstående tabel ved deres geografiske koordinater, idet nulmeridianen går gennem Paris.

Toppunkter Længde Bredde A 0,50 gr Ø 53,70 gr N B 0,50 gr Ø 53,69 gr N C 0,49 gr Ø 53,69 gr N D 0,49 gr Ø 53,68 gr N E 0,47 gr Ø 53,68 gr N F 0,47 gr Ø 53,67 gr N G 0,45 gr Ø 53,67 gr N H 0,45 gr Ø 53,65 gr N 1 0,50 gr Ø 53,65 gr N J 0,50 gr Ø 53,60 gr N K 0,60 gr Ø 53,60 gr N L 0,60 gr Ø 53,70 gr N

Ved ansøgning af 3. januar 2007 har virksomheden Bridgeoil, hvis hovedsæde er beliggende 1 boulevard Vivier Merle Immeuble Tour Suisse F-69003 Lyon, anmodet om tilladelse til udvinding af flydende eller gasformige kulbrinter, benævnt »Nonville-tilladelsen«, for et areal på 10,7 km2, delvis beliggende i Seine et Marne-departementet.

Perimeteren for det område, som omfattes af denne tilladelse, udgøres af udsnit af meridianer og breddeparalleller, som mødes i de toppunkter, som defineres i nedenstående tabel ved deres geografiske koordinater, idet nulmeridianen går gennem Paris.

Toppunkter Længde Bredde A 0,45 gr Ø 53,67 gr N B 0,47 gr Ø 53,67 gr N C 0,47 gr Ø 53,68 gr N D 0,51 gr Ø 53,68 gr N E 0,51 gr Ø 53,65 gr N F 0,45 gr Ø 53,65 gr N

Denne perimeter ligger inden for den perimeter, der er genstand for ansøgningen om udvidelse af den eksklusive tilladelse til efterforskning af flydende eller gasformige kulbrinter, benævnt »Moret-sur-Loing-tilladelsen«.

Indgivelse af ansøgninger og frist for afgørelser vedrørende ansøgninger

Ansøgerne, der indgav den oprindelige ansøgning, og konkurrerende ansøgere skal dokumentere, at de overholder de betingelser, som er en forudsætning for at give tilladelsen, og som er fastsat ved artikel 4, 5 og 6 i dekret 2006-648 af 2. juni 2006 om udvindingsrettigheder og rettigheder til underjordisk oplagring (Journal officiel de la République Française — det franske statstidende af 3. juni 2006).

Interesserede virksomheder kan indsende en ansøgning i konkurrence hermed inden for en tidsfrist på 90 dage regnet fra dagen for offentliggørelsen af denne meddelelse efter den fremgangsmåde, der er angivet i »Meddelelse om opnåelse af udvindingsrettigheder for kulbrinter i Frankrig«, der er offentliggjort i De Europæiske Fællesskabers Tidende C 374 af 30. december 1994, s. 11, og fastsat ved dekret nr. 2006-648 om udvindingsrettigheder og rettigheder til underjordisk oplagring. Konkurrerende ansøgninger stiles til ministeren for minedrift på nedenstående adresse.

Der vil blive truffet afgørelse angående udvidelsen af den oprindelige ansøgning om Moret-sur-Loing-tilladelsen og de konkurrerende ansøgninger senest to år efter den dato, hvor de franske myndigheder modtog ansøgningen, dvs. senest den 29. november 2008.

Der vil blive truffet afgørelse angående ansøgningen om tilladelse til udvindelse for Nonville og de konkurrerende ansøgninger senest tre år efter den dato, hvor de franske myndigheder modtog den oprindelige ansøgning, dvs. senest den 3. januar 2010.

Betingelser og krav vedrørende udøvelse og ophør af aktiviteten.

Ansøgerne henvises til artikel 79 og 79.1 i mineloven »code minier« og dekret nr. 2006-649 af 2.6.2006 vedrørende minedrift, underjordisk oplagring og tilsynet med miner og underjordisk oplagring (Journal officiel de la République Française af 3.6.2006).

Yderligere oplysninger kan fås ved henvendelse til: Ministère de l'écologie, du développement et de l'aménagement durables (direction générale de l'énergie et des matières premières, direction des ressources énergétiques et minérales, bureau de la législation minière), 61, boulevard Vincent Auriol, Télédoc 133, F-75703 Paris Cedex 13 [tlf. (33) 144 97 23 02, fax (33) 144 97 05 70].

De ovennævnte love og regler findes på Légifrance på adressen:

http://www.legifrance.gouv.fr.

(1) EUT L 164 af 30.6.1994, s. 3.